
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 36
                                                             din 27 februarie 2020
privind mandatarea reprezentantului municipiului Sighişoara în Adunarea Generală a A.D.I .  „AQUA INVEST MUREŞ” pentru a  vota, în Adunarea Generală a A.D.I. „AQUA INVEST MUREŞ”, ajustarea/modificarea preţurilor la apă potabilă și a tarifelor la canalizare - epurare pentru aria de operare a S.C. Compania Aquaserv S.A.

Consiliul Local al Municipiului Sighișoara, întrunit în ședință ordinară,
            Luând act de proiectul de hotărâre, înregistrat cu nr. 4.902/19.02.2020 şi la Consiliul Local Sighișoara cu nr. 5.294/21.02.2020, de referatul de aprobare, înregistrat cu nr. 4.903/19.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu prevederile art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 8 alin. (3) lit. „k” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 şi art. 12 alin. (1) lit. „i” din Legea nr. 241/2006 privind serviciul de alimentare cu apă şi canalizare, republicată, cu modificările şi completările ulterioare; 

Ţinând cont de Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Văzând Hotărârea Consiliului Local Sighişoara nr. 31/12.08.2016, prin care a fost desemnat domnul Toth Tivadar, Viceprimar al Municipiului Sighișoara, ca reprezentant al Municipiului Sighişoara în Adunarea Generală a A.D.I. „AQUA INVEST MUREŞ”; 

Luând în considerare prevederile Statutului Asociaţiei de Dezvoltare Intercomunitară „AQUA INVEST MUREŞ”; 

Ţinând cont de prevederile art. 17 pct. 2) și art. 36 din contractul de delegare a gestiunii serviciilor publice de alimentare cu apă şi de canalizare;

Având în vedere solicitarea Asociației de Dezvoltare Intercomunitară „AQUA INVEST MUREŞ” cu nr. 43/17.02.2020, înregistrată la Municipiul Sighișoara cu nr. 4.655/18.02.2020, prin care se solicită aprobarea ajustării/modificării preţurilor la apă potabilă și a tarifelor la canalizare - epurare pentru aria de operare a S.C. Compania Aquaserv S.A.;

Văzând avizul cu nr. 713.477 din data de 16.01.2020 pentru modificarea prețului și tarifului pentru serviciile de alimentare cu apă și de canalizare, pentru Compania Aquaserv S.A. Tg. Mureș, Județul Mureș, al Agenției Naționale de Reglementare pentru Serviciile Comunitare de Utilități Publice;
Având în vedere Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 4.905/19.02.2020, prin care se propune mandatarea reprezentantului municipiului Sighişoara în Adunarea Generală a A.D.I . „AQUA INVEST MUREŞ” pentru a vota, în Adunarea Generală a A.D.I. „AQUA INVEST MUREŞ”, ajustarea/modifi-carea preţurilor la apă potabilă și a tarifelor la canalizare - epurare pentru aria de operare a S.C. Compania Aquaserv S.A.;
Având în vedere avizele favorabile ale comisiilor de buget, comerț, socială și juridică;
În temeiul prevederilor art. 91, coroborate cu cele ale art. 129 alin. (2) lit. d), lit. e), alin. (7) lit. n), alin. (9) lit. c), alin. (14), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                          H O T Ă R Ă Ș T E :
Art. 1. Se mandatează domnul Toth Tivadar, reprezentant al municipiului Sighișoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze ajustarea/modificarea preţurilor la apă potabilă și a tarifelor la canalizare - epurare pentru aria de operare a S.C. Compania Aquaserv S.A., în conformitate cu avizul emis de Autoritatea Naţională de Reglementare pentru Serviciile Comunitare de Utilităţi Publice nr. 713.477 din 16.01.2020.

Art. 2. Se mandatează preşedintele Asociaţiei de Dezvoltare Intercomunitară „AQUA INVEST MUREŞ” domnul Peter Ferenc, să semneze hotărârea Adunării Generale, în numele şi pe seama membrilor săi.

Art. 3. Cu ducerea  la  îndeplinire  a  prevederilor  prezentei  hotărâri se încredinţează reprezentantul Municipiului Sighișoara în Adunarea Generală a Asociației de Dezvoltare Intercomunitară „AQUA INVEST MUREȘ ”, domnul  Toth Tivadar, Viceprimar al Municipiului Sighișoara și Asociația de Dezvoltare Intercomunitară „AQUA INVEST MUREȘ ”.

Art. 4. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Viceprimarului Municipiului Sighișoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                            Contrasemnează pentru legalitate

                                                                                               SECRETARUL GENERAL al municipiului,

                                                                                                            Bizo Anca
(Prezenta s-a adoptat cu 14 voturi ”pentru”, 1 vot ”împotrivă” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Asociaţia de Dezvoltare Intercomunitară „AQUA INVEST MUREŞ”;
  1 ex. S.C. Compania Aquaserv S.A. Tg. Mureș.

10 ex.

B.A. 
